open-index/open-wikipedia-markdown huggingface dataset:
2000

**2000** tabata un schrikkeljaar kuminsando riba un djasabra riba e kalènder gregoriano.

## A sosodé
**Yanüari**

**Febrüari**

**Mart**

**Aprel**

**Mei**

**Yüni**
* 22 - Na Sint Maarten a tene un di dos referèndum konstitushonal; 69.98% di e votonan ta sostené e opshon di "pais denter di Reino Hulandes".

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**
* 27 - Josué Duverger, futbolista internashonal di desendensia haitiano
 
**Mei**

**Yüni**

**Yüli**

**Ougùstùs**

**Sèptèmber**
* 18 - Ceddanne Rafaela, pelotero profeshonal di Kòrsou

**Òktober**

**Novèmber**

**Desèmber**
* 22 - Joshua Bassett, aktor i kantante merikano

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
2001

**2001** ta un aña komun kuminsando riba un djaluna riba e kalènder gregoriano.

## A sosodé
**Yanüari**
* 1 - E promé día di siglo 21
* 15 - Ta kuminsa e Wikipedia na ingles. E ta e promé version di e ensiklopedia online Wikipedia.

**Febrüari**

**Mart**

**Aprel**

**Mei**

**Yüni**
* 19 - Ta inisiá e Wikipedia na hulandes.

**Yüli**

**Ougùstùs**
 
**Sèptèmber**
* 11 - Atakenan terorista riba e edifisionan "Twin Towers" na New York i "Pentagon" den serkania di Washington D.C. Kasi 3000 hende a pèrdè nan bida.
* 28 - Na Aruba a tuma lugá elekshon pa Parlamento di Aruba. 

**Òktober**
* 30 - Nel Oduber ta huramentá komo promé minister di Aruba i ta enkabesá Gabinete Oduber III.

**Novèmber**

**Desèmber**

## A nase
**Yanüari**
 
**Febrüari**

**Mart**

**Aprel**

**Mei**

**Yüni** 

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**

## A fayesé
**Yanüari**
*  6 - Watty Vos (63), polítiko arubano i minister di Hustisia tantu na Antias komo Aruba.

**Febrüari**

**Mart**

**Aprel**

**Mei**

**Yüni**
* 9 – Ciro Kroon (85), promé minister di Antias Hulandes (1968-1969).

**Yüli**
* 3 - Aletta Beaujon (68), poeta antiano.

**Ougùstùs**
* 23 - Porfirio Croes (81), polítiko arubano. 

**Sèptèmber**

**Òktober**

**Novèmber**

**Desèmber**
2003

**2003** ta un aña komun kuminsando riba un djárason riba e kalènder gregoriano.

## A sosodé
**Yanüari**
* 24 - Na Willemstad a inougurá e stadion di futbòl "Mordy M. Maduro Centre", ku desde 2021 ta karga e nòmber Stadion Rignaal (Jean) Francisca. 

**Febrüari**

**Mart**

**Aprel**

**Mei**
* 21 - Na Aruba, Papiamentu a keda aprobá komo idioma ofisial dor di Parlamento di Aruba. Entre e islanan ABC Aruba ta esun promé pa ofisialmente rekonosé e idioma Papiamentu. 

**Yüni**

**Yüli**

**Ougùstùs**
 
**Sèptèmber**
* 26 - Na Aruba a funda Fundashon Parke Nashonal Arikok (FPNA, awendia ACF) pa maneha Parke Nashonal Arikok.

**Òktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**
* 31 - Jurrangelo Cijntje, pelotero kurasoleño

**Yüni**
* 19 - Chloë Farro, landadó arubano i atleta olímpiko.

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
* 7 - Prinsesa Amalia, prinsesa heredero di trono di Reino Hulandes. 

## A fayesé
**Yanüari**

**Febrüari**
* 25 - René Römer (73), gobernador di Antia Hulandes (1983-1989).

**Mart**

**Aprel**

**Mei**

**Yüni**
* 10 - Boy Rozendal (74), polítiko kurasoleño i promé minister di Antias Hulandes (1977-1979).

**Yüli**

* 16 - Celia Cruz (78), artista kubano i kantante di salsa.

**Ougùstùs**

**Sèptèmber**

**Òktober**

**Novèmber**

**Desèmber**
* 18 - Ergilio Hato (77), futbolista kurasoleño konosí komo 'Pantera Negra'.
2008

**2008** ta un schrikkeljaar kuminsando riba un djamars riba e kalènder gregoriano.

## A sosodé
**Yanüari**

**Febrüari**
* 17 - Kosovo ta deklará su mes unilateralmente independiente di Serbia. 
* 24 - Na Boneiru a funda SV Atlétiko Flamingo, e klup di futbòl di bario di Nikiboko na Kralendijk.
* 24 - Despues di 32 aña Fidel Castro a retirá komo presidente di Cuba i for di Konseho di Minister. E lo keda liderá e Partido Komunista Kubano pa un tres aña mas.

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**
* 30 - Juancho Evertsz (85), polítiko i premier di Antias Hulandes (1973-1977)

**Mei**

**Yüni**

**Yüli**

**Ougùstùs**
* 14 - Percy Irausquin (39), diseñadó di moda di Aruba.

**Sèptèmber**
* 21 - Marlies van der Kouwe (24), asistènt botikario hulandes sekuestrá i asesiná na Boneiru.

**Òktober**

**Novèmber**

**Desèmber**
2009

**2009** ta un aña komun kuminsando riba un djaweps riba e kalènder gregoriano. Djabierna santo ta kai riba 10 di aprel i Pasku Grandi riba 12 i 13 di aprel.

## A sosodé
**Yanüari**
* 20 - Barack Obama ta wordu inougurá komo e di 44 presidente di e Estadonan Uni di Merka.
* 26 - E sistema bankario di gobièrnu di Islandia ta basha aden.

**Febrüari**

**Mart**

**Aprel**

**Mei**
* 15 - Na Kòrsou ta tene un di tres referèndum konstitushonal; 51.99% di e votonan ta pro e status di pais denter e Reino Hulandes.

**Yüni**
* 11 - E virus di H1N1 ku a kuminsa na Siudat di Mexico ta wòrdu deklará un pandemia.
* 25 - Dor di e morto di kantante Michael Jackson un kantidat asina grandi di hende ta subi sierto adresnan di internet ku e sistema ta registra kantidatnan di bishitantenan históriko.

**Yüli**

**Ougùstùs**
 
**Sèptèmber**
* 25 - Na Aruba a tene elekshon pa Parlamento di Aruba.

**Òktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**

## A fayesé
**Yanüari**
* 22 - Bernadina Growell (69), kantante i kompositor arubano.

**Febrüari**

**Mart**
* 29 - Eugène Godfried, aktivista polítiko, empresario musikal, etnomusikólogo i periodista di radio i televishon.

**Aprel**

**Mei**

**Yüni**
* 25 - Michael Jackson kantante merikano

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
2010

**2010** ta un aña komun kuminsando riba un djabièrnè riba e kalènder gregoriano.

## A sosodé
**Yanüari**
* 12 - Un temblor di 7.0 riba eskala Richter ta destrui varios siudat na Haiti
* 22 - Na Boneiru, Kòrsou, Saba, Sint Eustatius i Sint Maarten a tuma lugá elekshon pa Parlamento di Antias Hulandes. Esaki tabata e ultimo elekshon promé ku e disolushon di Antias Hulandes.

**Febrüari**

**Mart**

**Aprel**
* 14 - As di e volkan Eyjafjallajökull na Islandia ta stroba trafiko aéreo na Oropa

**Mei**
* 11 - Na Aruba a wòrdu fundá Aruba Birdlife Conservation (ABC) ku e meta pa proteha e biodiversidat en general i paranan den i ront di e isla en partikular.

**Yüni**

**Yüli**

**Ougùstùs**
* 27 - Elekshon pa e delaster Konseho Insular di Kòrsou, promé  ku Kòrsou a asumi e status di pais den Reino Hulandes.
 
**Sèptèmber**

**Òktober**
* 10 - Disolucion di Antia Hulandes di sinku isla; Kòrsou i Sint Maarten ta bira pais outónomo den Reino Hulandes mientras Boneiru, Sint Eustatius i Saba ta bira munisipio partikular di Hulanda.

**Novèmber**
* 1 - Orkan Thomas ta pasá riba e islanan ABC. Na Kòrsou tabatin yobida extremo den parte ost di e isla resultando den un morto i daño material estimá na NAƒ200 mion.

**Desèmber**

## A nase
**Yanüari**

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei** 

**Yüni**

**Yüli**

**Ougùstùs**

**Sèptèmber**

**Oktober**

**Novèmber**

**Desèmber**
* 23 - Poentje Castro, periodista arubano
* 30 - Bobby Farrell, bailadó, kantante i DJ arubano
2011

**2011** ta un aña komun ku a kuminsa riba un djasabra riba e kalènder gregoriano. E ta e di 11 aña den e siglo 21.

## A sosodé
**Yanüari**
* 1 - Na Boneiru, Saba i Sint Eustatius ta introdusí e dòler merikano, remplasando e Florin Antiano. 
* 9 - Sur Sudan ta tene un referèndum pa bira independiente.
* 14 - Protestanan na Tunesia ta kousa ku presidente Ben Ali ta baha.
* 26 - A kuminsá e Guera civil sirio.

**Febrüari**
* 11 - Presidente di Egipto, Hosni Mubarak, ta entrega su retiro despues di protestanan den su pais. Kontrol di Egipto ta keda den man di e militarnan te ora tene un elekshon nobo.

**Mart**
* 2 - A tene elekshon pa Konseho Insular di Boneiru, Saba i Sint Eustatius.
* 11 - Un teremoto di 9.1 riba eskala Richter ta dal Hapon, e teremoto i tsunami ku ela kousa ta mata aproksimadamente 15.000 hende.
* 17 - Nashonnan Uni ta vota pa krea un zona liber di buelo ariba di Libia
* 19 - Intervenshon militar ta kuminsá na Libia, avionnan di guera franses ta hasi buelo riba e pais.

**Aprel**
* 19 - 2 bíon hende ront mundu ta wak e boda di Principe William, Duke di Cambridge i Catherine Middleton na Westminster Abbey na London.

**Mei**
* 2 - Presidente di Merka, Barack Obama, ta anunsia morto di e terorista Osama bin Laden despues di un operashon militar na Pakistan.

**Yüni**

**Yüli**
* 9 - Sur Sudan ta bira independiente.
* 21 - E shuttel di espasio Atlantis ta baha bek na tera despues di a kumpli su delaster buelo.
* 22 - Por lo menos 76 hende ta muri na e atakenan terorista na Noruega despues di e bombardamentu na Regjeringskvartalet na Oslo i e tiramentu den e kampamentu na e isla di Utøya.

**Ougùstùs**
 
**Sèptèmber**

**Òktober**
* 25 - Kòrsou i Sint Maarten ta bira miembro asosiá di UNESCO. Den konstelashon antiano e dos isla ya kaba tabata miembro asosiá desde 1983.

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**

## A fayesé
**Yanüari**
* 29 - Hemayel Martina (20), poeta di Kòrsou.

**Febrüari**

**Mart**

**Aprel**

**Mei**
* 2 - Osama bin Laden (54), fundadó i lider di Al-Quaeda.
* 30 - Joceline Clemencia (58), lingwista, aktivista i feminista di Kòrsou

**Yüni**

**Yüli**

**Ougùstùs**
* 15 - Angel Botta (85), futbolista profesional internashonalista i entrenadó argentino-arubano.

**Sèptèmber**

**Òktober**
* 5 - Steve Jobs (56), co-fundadó, presidente i CEO di Apple
**Novèmber**

**Desèmber**
Laman Mediteráneo

E **Laman Mediteráneo** ta un laman ku ta konekta na e Oceano Atlantiko i ta rondoná dor di e region mediteráneo anto kasi kompletamente ta será ku tera: na parti nort dor di Anatolia i Oropa, na parti suit dor di Nort Afrika, i na parti ost dor di e Levante. E laman ta teknikamente parti di e Oceano Atlantiko, aunke e ta normalmente identifiká komo un kurpa di awa separá.

E nòmber mediteráneo, kemen "Mei-mei di tera" (for di medius "mei-mei" anto terra "tera"). E ta kubri un area aproksimá di 2.5 mion km², pero su konekshon na e Atlantiko (e estrecho di Gibraltar) ta solamente 14&nbsp;km hanchu. Den oceanografia e ta tin biaha yamá e Laman Mediteráneo Eurafrikano of e Laman Mediteráneo Oropeo pa distingue for di laman mediteráneo na otro lugá.

E Laman Mediteranio tin un profundidat averahe di 1,500&nbsp;m i e puntu mas profundo ta e Profundidat di Calypso den e Laman Ioniko.

E tabata un ruta masha importante pa komersiante i biahero di tempunan antiguo ku a hasi interkambio i komersio hopi mas fasil den e region pa e kulturanan emergente - esunnan Mesopotamiano, egipsio, Phoenisio, Kartaheniko, iberiko, griego, macedoniko, Illyrio, Thrasiano, Levantino, Galliko, Romano, albanes, armenio, Arabier, Berber, Yudiu, Slaviko i turko. E historia di e region mediterianio ta krusial pa kompronde e desaroyo di mayoria di e sosiedatnan moderno.

## Galeria

Mediterranean Sea 16.61811E 38.99124N.jpg
Locatie Middellandse Zee.PNG
Laman Baltiko

**Laman Baltiko** ta un laman cu keda panort di e kontinente oropeo. E awa di e laman Baltiko tin poko salu.
Siudad Vatikano

**Siudat Vatikano** of **Estado di Vatikano**, ofisialmente *Stato della Città del Vaticano*, ku ta tradusí literalmente komo "Estado di e Siudat di Vatikano", ta e estado soberano independiente mas chikitu na mundu. E siudat-estado ta rondoná pa tera kual teritorio ta konsistí di un enklavo será den e siudat di Roma, kapital di Italia. E tin un área di aproksimadamente 44 hektar i un poblashon di un tiki mas ku 800 habitante.

Bou di lei internashonal Siudat Vatikano ta representá pa Santa Sede i ta sede di Iglesia Katóliko Romano. E hefe di estado di Siudat Vaticano ta e Papa, kende tin su residensia ofisial den Palasio Apostóliko. Durante e sede vacante, e periodo papal despues di morto (òf renunsia) di e papa reinante, asuntunan koriente ta wòrdu manehá dor di e "Camerlengo".
Kolonialismo

**Kolonialismo** ta e establesementu, mantenementu, atkisishon i ekspanshon di kolonia den un teritorio dor di hende di un otro teritorio. Kolonialismo ta e proseso kaminda un soberania riba e kolonia ta wòrdu tuma dor di e metrópolis i e struktura sosial, gobernamental, i ekonómiko di e kolonia ta wòrdu kambia dor di e kolonialistanan - hendenan for di e metrópolis. Kolonialismo ta un set di relashonnan inigual entre e metrópolis i e kolonia; entre e kolonisadónan i e poblashon indígena.

E palabra kolonialismo ta referí na e periodo den historia entre siglo 15 i siglo 20 ora nashonnan oropeo a establesé kolonianan riba otro kontinentenan. Den e periodo aki e hustifikashonnan pa kolonialismo a varia hopi manera pa ganashi, e ekspanshon di e poder di e metrópolis, i pa varios kreensia polítiko i religioso.

Kolonialismo i imperialismo ta ideológikamente mará na merkantilismo.

## Lista di imperionan kolonial

## Mira tambe
* Poskolonialismo
1997

**1997** ta un aña komun kuminsando riba un djarason riba e kalènder gregoriano. Na Aruba a selebra Aña di Papiamentu. 

## A sosodé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**
* 4 - E siudat di Willemstad na Kòrsou a subi riba e lista di patrimonio mundial di UNESCO.

## A nase
**Yanüari**
* 1 - Guillermo Montero, futbolista boneriano
* 7 - Ozzie Albies, pelotero profeshonal kurasoleño
 
**Febrüari**

**Mart**

**Aprel**

**Mei**
* 5 - Noah Harms, futbolista hulandes i internashonalista ku e selekshon arubano.

**Yüni**

**Yüli**

**Ougùstùs**
* 6 - Aïsse Gumbs, futbolista profeshonal di Aruba.
* 16 - Ryan Oduber, picher profeshonal arubano.
* 25 - Nickenson Paul, futbolista arubano.
 
**Sèptèmber**

**Òktober**
* 3 - Ethan Westera, atleta arubano den deporte di windsurf i atleta olímpiko.

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**
* 10 - Bèto Adriana (71), deportista kurasoleño
* 15 - Luis Daal (77), eskritor, poeta i papiamentista di Kòrsou.

**Mei**

**Yüni**
* 25 - Antoine Maduro (87), futbolista, lingwista i papiamentista kurasoleño

**Yüli**

**Ougùstùs**

**Sèptèmber**

**Òktober**
* 12 - Roland Laclé (57), polítiko arubano.

**Novèmber**

**Desèmber**
Reskuk

**Reskuk** ta simplemente un arepa Antiano, originalmente di Corsou, cu ta haya su forma fini riba casuela. 

E ta traha principalmente cu hariña di pan, sucu, y rasenchi, pampuna of bacoba na smaak. Por disfruta di un reskuk simpel cu te pa desayuno of por pone banda di un plato di cuminda.

Reskuk tambe ta bon acompaña cu un saus di apelsina. Casca e apelsina, corte na dou, bruh'e cu honing cu a keinta un tiki asina y sirbi'e como saus.
1996

**1996** ta un schrikkeljaar kuminsando riba un djaluna riba e kalènder gregoriano.

## A sosodé
**Yanüari**

**Febrüari**
* 1 - Wardakosta Karibe Hulandes (KWCARIB) a ser ofisialmente fundá.

**Mart**
* 13 - Avioneta di Avia Air ta kai na Venezuela. Ocho persona ta pèrdè nan bida; seis tabata di nashonalidat hulandes, nasi na Aruba. 

**Aprel**

**Mei**

**Yüni**
* 17 - Monumentenfonds Aruba (SMFA) a ser fundá.

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A nase
**Yanüari**
* 5 - Jean-Marc Antersijn, portero profesional di Aruba
* 23 - Amado Vrieswijk, windsurfer profeshonal di Boneiru

**Febrüari**

**Mart**
* 3 - Jeremy Zucker, kantante i kompositor merikano

**Aprel**
* 18 - Denzel Dumfries, futbolista hulandes

**Mei**
* 24 - Daniella van den Berg, landadó i atleta olímpiko arubano.

**Yüni**

**Yüli**

**Ougùstùs**

**Sèptèmber**
* 14 - Kamilah Dammers, bolichero arubano

**Òktober**

**Novèmber**

**Desèmber**
* 19 - Jake Wesley Rogers, kantante i kompositor merikano

## A fayesé
**Yanüari**

**Febrüari**
* 7 - Paul Brenneker (83), mishonario, investigadó, etnólogo, artista plástiko hulandes-kurasoleño
**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Bologna

**Bologna** ta un siudad di e parti nort di Italia. E siudat ta kapital di e region metropolitano ku mesun nomber i tambe e kapital di e region Emilia-Romagna.
Skylar Dayne

**Skylar Capriles**, nòmber artístiko **Skylar Dayne**, (☆ 25 di yüli 1996 na Kòrsou) ta un kantante kurasoleño, ku ta gosa di popularidat riba Youtube.

## Link eksterno
*  Wèpsait di Skylar Dayne]
Noemi

**Noemi**, nòmber artistiko di **Veronica Scopelliti** (n. 25 di yanüari 1982 na Roma) ta un kantante, kantoutor i kompositor italiano.

## Diskografia

### Album
* 2009 - *Sulla mia pelle* (#3 Italia - #44 Oropa)
* 2010 - *Sulla mia pelle (Deluxe Edition)* (#3 Italia - #42 Oropa)
* 2011 - *RossoNoemi* (#6 Italia)

### EP
* 2009 - *Noemi* (#8 Italia - #97 Oropa)

### Single
* 2009 - "Briciole" (#2 Italia - #51 Oropa)
* 2009 - "L'amore si odia" (Noemi & Fiorella Mannoia) (#1 Italia - #34 Oropa)
* 2010 - "Per tutta la vita" (#1 Italia - #42 Oropa)
* 2010 - "Vertigini"
* 2011 - "Vuoto a perdere" (#6 Italia - #47 Oropa)
* 2011 - "Odio tutti i cantanti"
* 2011 - "Poi inventi il modo"

## Sanremo Festival
* 2010 - 60° Sanremo Festival - *Per tutta la vita*

## Tour
* 2009 - *Noemi tour*  Italia
* 2009/2010 - *Sulla mia pelle tour I*  Italia
* 2010 - *Sulla mia pelle tour II*  Italia,  Slovenia
* 2011 - *RossoNoemi tour*  Italia

## Link eksterno
* Noemiofficial.it
* Oficial Youtube 
* Arcadinoemi.it
* Arca di Noemi Youtube
* Facebook noemiofficial
* Facebook arcadinoemi
* [Commons: Noemi](http://commons.wikimedia.org/wiki/Noemi_(singer)?uselang=de)
Concepción

**Concepción** ta un siudat na Chile. E siudat tin 216.061 habitante (2002). E tin un área di 221,6 kilometer kuadrá.

E siudat ta konosí komo siudat universitario na Chile, komo ku e ta sede di numeroso institushon edukativo, inkluyendo Universidat di Concepción, Universidat di Bio-Bio, Universidat di Desaroyo i Universidat Katóliko di e Santísima Konsepshon.


File:Arco de Medicina UdeC.jpg|
File:Moderno Edificio en Concepción.jpg|
File:Desembocadura del Biobío.jpg|
File:Ex Catedral de Concepción.jpg|
File:Biobus01.jpg|
File:Hotel El Araucano.JPG|


## Link eksterno
* Concepcion.cl {es}
Juan Manuel Santos

**Juan Manuel Santos Calderón** (☆ 10 di ougùstùs 1951 na Bogota) ta un polítiko, periodista i ekonomista kolombiano. E tabata Presidente di Colombia di 7 di ougùstùs di 2010 te 7 di ougùstùs 2018. Na 2016 e tabata e úniko resipiente di e Premio Nobel di Pas.
Peso colombiano

E **peso kolombiano** ta e unidat monetario ofisial i moneda di pago legal na Colombia, inkluso na su islanan San Andrés i Providencia. Su kódigo internashonal segun ISO 4217 ta COP, i den uso informal hopi biaha ta wòrdu indiká komo COL$ pa distinguí for di otro peso latinoamerikano.

## Historia
E peso a bira moneda ofisial di Colombia den siglo XIX, substituyendo e real kolonial. Durante su historia tabatin hopi kambio den diseño i emishon di biyete i moneda, normalmente relashoná ku inflashon i e desaroyo ekonómiko di pais. Banko di Repúblika di Colombia ta e úniko entidat ku tin outoridat pa emití i regula e moneda.

## Denominashon
Aktualmente ta sirkulá:
* moneda: 50, 100, 200, 500 i 1.000 peso.
* biyete: 2.000, 5.000, 10.000, 20.000, 50.000 i 100.000 peso.

## Ekonomia i balor
E peso kolombiano a sufri regularmente devalorashon den último dékadanan, partikularmente den añanan 1980 i 1990, pero desde siglo XXI e Banko Sentral a implementá polítika pa mantene inflashon bou kontrol. E tasa di konvershon di e peso kontra e dòlar merikano ta kambia konstantemente, i e moneda ta suheto na e fluktuashonnan den merkado internashonal.
Taipei

**Taipei** ta kapital i munisipio spesial di Taiwan. Taipei ta e siudat mas grandi di e pais ku un superfisie di 271,77 km² i 2,5 mion habitante (aglomerashon 8,1 mion). 

Taipei ta e kapital de fakto di Repúblika di China for di e fin di e Guera Sivil Chines desde 1949 i tabata te 1956 tambe e kapital di e provinsia di Taiwan di Repúblika di China. Repúblika Popular di China ta konsiderá Taiwan komo su di 23 provinsia i ainda ta konsiderá Taipei komo e kapital di e provinsia aki, ya ku e no ta rekonosé e kambionan despues di 1949 den e divishon atministrativo di Repúblika di China.
Lenga materno

** Lenga materno** (of **lenga di cas, lenga nativo, prome lenga, L1**) ta e prome idioma cu un mucha a siña crece na cas, sin enseñansa di e idioma oficial cu e ta adkiri. Mucha cu ta lanta den casnan bilingual tin mas di un lenga materno o lenga nativo. Na cierto pais e termino lenga nativo o lenga materno ta referi na e idioma di e grupo etnico na cua e persona ta pertenece en ves di na su prome lenga. 

Dia 21 di februari ta Dia di Lenga Materno.
Dia Internashonal di Idioma Materno

**Dia Internashonal di Idioma Materno** tawata proklamá pa UNESCO dia 21 di febrüari 2000 i riba e mesun fecha ta selebr'e tur aña den UNESCO i su estadonan miembro pa promove konsientisashon pa diversidat di idioma, kultura i multilingualismo.

E dia aki ta pa dedika e rekonosimento di *Movimento pa Idioma Bengali* konmemorá den Bangladesh e Día di Movimento pa Lenga for di 1952, ora polis y ehersito di Pakistan, ku tawata okupa pa Bangladesh, ku a sende kandela kontra e multitut di papiado di e idioma Bengali ku a nan a manifesta pa derecho di idioma den Dhaka.

Dia Internashonal di Idioma Materno ta wòrdu observá pa diferente pais.

## Evento

En konekshon ku selebrashon di Dia Internashonal di Idioma Materno tin e siguiente eventonan na e Islanan ABC:

### Premio UNESCO Kòrsou
Na Kòrsou tur aña riba 21 di febrüari Ministerio di Enseñansa, Siensia, Kultura i Deporte (ESKD) huntu ku Komishon Nashonal UNESCO Kòrsou ta otorgá un premio na un institushon, organisashon, grupo òf persona ku demostrá mérito sobresaliente i logra resultado efektivo cu ta kontribui na desaroyo di idioma papiamentu. 

### Diktado Nashonal di Papiamentu
Ku e meta pa stimula mantenshon di Papiamentu ta tene e asina yamá *Diktado Nashonal di Papiamentu* na Kòrsou i *Dictado Nacional di Papiamento* na Aruba. E ta un kompetensia di skirbi "diktado" (hulandes: *diktee*), unda partisipantenan di diferente edat por demostra nan dominio di e ortografia ofisial di nan isla. E ta wòrdu organisá na Kòrsou desde aña 2006 pa Fundashon pa Planifikashon di Idioma (FPI) i Universidat di Kòrsou. Organisadónan na Aruba ta Fundacion Lanta Papiamento, Fundacion Corector di Papiamento i Universidat di Aruba. 

## Mira tambe
* Premio UNESCO Kòrsou pa Idioma Materno Papiamentu
Dígrafo

Un **digrafo** [Griego δίς dís, "dobel") y γράφω (gráfō, gráphō), "skirbi"] ta un grupo di dos letter cu ta representa un solo zonido, cu no ta separabel.

## Aplicacion
E cuater digrafonan di Papiamento ta *sh, ch, dj* y *zj*.

Den Hulandes ta *ch, ng* y *nk* cu ta duna un zonido di consonante, mientras e combinacion *au, ei, eu, ie, ij, oe* y *ui* ta representa un consonante.

E resto di digrafo di Spaño ta: *qu*, *gu* (dilanti di *e* of *i*) y *rr*. Un caso masha straño den idioma Spaño ta e referencia di zonido y e letter *ñ* (cu ta bin di *nn* di Latin). Den otro idioma e zonido ta representa un digrafo: *nh* den Portugues, *ny* den Catalan, of *gn* den Frances y Italiano. 
Den lenga Polaco normalmente ta skirbi cu un letter (*ń*), aunke den algun caso ta perde e accent, cu ta haya pa un *i* (*ni*) of un *r* (*nr*), birando e momento ey un digrafo.
Oslo

**Oslo** ta kapital i e siudat mas grandi di Noruega. E ta tambe e nòmber di un provinsia i munisipio. Oslo tin un superfisie di 480 km² i masomenos 697.549 (2020) habitante. El siudat a wòrdu fundá na aña 1048 i ta situá den e parti sùitost di e pais, na komienso di e fjord di Oslo. Alkalde di Oslo ta Marianne Borgen (SV).
Fernando Alonso

**Fernando Alonso Díaz** (☆ 29 di yüli 1981 na Oviedo, Asturias) ta un koredó Spaño cu aktualmente ta kompeti pa Aston Martin den Fòrmula Un Racing. El  gana e kampionato mundial na 2005 i 2006 pa Renault. Ademas, Alonso tambe a kore pa McLaren, Ferrari, y Minardi. 
Riba 25 di septèmber 2005, Alonso a gana e título di Fòrmula 1 Mundu Driver's Championship na e edat di 24 aña í 58 dia, kibrando Emerson Fittipaldi disko di mas yòng Fòrmula 1 Mundu Drivers' Kampion (disko aki tábata subsekentemente kibrá for di Lewis Hamilton anto kibrá atrobe desde Sebastian Vettel). Despues hayando e título e siguiente aña, Alonso tambe a bira esun di mas yòng kampion dòbel. 
Den 2007, Alonso a bira e di dos F1 chufùr, despues Michael Schumacher, a skor por lo menos 100 puntu pa tres temporada konsekutivo, ku e nòmber di kariño "El Nano", un típiko pseudónimo pa Fernando den Asturias, djé lugá di nasementu, Alonso ta un goodwill ambassador pa UNICEF.

Pa Toyota, Alonso a gana e 24 ora di Le Mans dos biaha, na 2018 i 2019, tambe el agana e 24 ora di Dayton cu Wayne Taylor Racing na 2019. Na 2023, Alonso ta e úniko koredó ku a gana tantu e  F1 World Drivers' Championship komo e World Endurance Championship.

## Karera di Formula 1

### Minardi (2001)
Alonso a hasi su debut den e Grand Prix di Australia riba 4 di mart 2001. Na e momentu ei, e tabatin 19 aña di edat, loke ta hasié e di tres koredó di F1 mas hoben den historia, e promé ta Max Verstappen. Apesar di ta kore pa Minardi, un di e outonan menos kompetitivo riba e sirkuito, e ta faya di haya punto. Sinembargo, ku e tabata konstantemente surpasa piloto di timnan di rango mas altu durante seshonnan di kualifikashon.

### Renault (2002–2006)
Dor di su presentashonnan ku e tim di Minardi, na 2002 el a bira koredó di test na Renault. Na 2003, e ta promove for di koredó di test pa koreda di kareda a kosto di Jenson Button.

### Statistik
E tabel aki ta aktualisá te ku e Grand Prix di Abu Dhabi, 26 di novèmber 2023.

***** E temporada no a cuminsa ainda

## Eksterno links
* Fernando Alonso official site
Hordania

**Hordania**, ofisialmente **Reino Hashemita di Hordania**, ta un pais den kontinente Asia, den region di Medio Oriente. E tin frontera ku Siria panort, Palestina i Israel na wèst, Irak na ost, Arabia Saudita na ost i sùit, i e Golfo di Aqaba na sùitwèst, kaminda e siudat di Aqaba ta banda di Laman Korá. Kapital di Hordania ta Aman. 

Aqaba ta e úniko haf di laman di Hordania, ku solamente 27 kilometer di kosta. E pais a haña su nòmber for di Riu Hordan, ku ta pasa riba su fronteranan wèst. Hordania ta un pais ku ta kombiná diferente kultura i dialekto árabe.
Santo Tomé

**Santo Tomé** ta kapital i siudat mas grandi di Santo Tomé i Príncipe. Su nòmber na português, São Tomé, ta referi na e apòstel San Tomas. E siudat a wòrdu funda den siglo 15 i ta un di e siudatnan kolonial mas bieu den Afrika.
Monzón

**Monzón** ta un munisipio spaño den provinsia di Huesca situá den region di Aragon. E tin 17.115 (2010) habitante.
Zona di konvergensia intertropikal

**Zona di konvergensia intertropikal** (*Inter Tropical Convergence Zone*, ITCZ) ta un área di mas òf mes 100 te 500 km hanchu. Pa duna un splikashon ta kiko ta pasa durante di un aña den e klima tropikal mester e kuminsa ku midí di grado di latitut. E liña ekuator ta haya e sifra di 0,fo'i aki bai 23.5 grado di latitut nort ekuator i 23.5 grado di latitut sùit di ekuator ta zona intertropikal. E ta e zona di mas importante riba mundu, pero e tin su peligernan.  E zona instabil aki tin mas ku 40.000 mil tempestat ku yobida pa dia riba banchi aki ront mundu i ta surgi mas of mes 50-70 orkan pa aña. Komo ku den zona tropikal aki rayo di solo ta na su máksimo, e zona ITCZ aki ta mové tras di posishon di solo, ku retraso di dos á tres luna te na su posishon máksimo. Asina e posishon di solo ta na nort, e zona (ITCZ) ta mové fo'i mart te meimei septèmber pa nort kaminda ku e aire kayente di solo ta i otro banda meskos ora solo ta na sùit e ta mové fo'i meimei septèmber te februari pa sùit.

### Pasat

Den ITCZ no tin hopi bientu tur ora, nort di ekuator bientu ta supla fo'i nortost pasat i parti sùit bientu ta supla fo'i sùitost pasat. Tur dos bientu di pasat ta surgi den kombinashon di e área nan di preshon di aire. Den bisindario nort of sùit di ekuator ta dominá e área di preshon di aire abou i na 25 te 35 grado di latitut ta dominá e area di preshon di aire haltu di sùbtropikal. Den zona tropikal ta interesante pa sa ku ITCZ ta suak òf fuerte, mas fuerte e ta, mas yobida i mas leu e banchi ta bai nort òf sùit. Esaki ta dependé di e área di preshon aire haltu ora e ta donimá,e ITCZ ta keda mas serka di ekuator,pero si e area di preshon aire haltu ta suak,e ITCZ ta keda mas leu fo'i ekuador,e chèns pa okashoná hopi tempestat ku yobida den region aki ta mas grandi. Asina ku formá un depreshon tropikal den zona di ITCZ chèns pa e bira tormenta tropikal òf un horkan den e region ta hopi mas grandi.

Riba tera e zona di ITCZ ta yega mas leu foí ekuador ku riba laman, na mitar di september ITCZ su punta maksimo riba tera ta 25 grado di latitut nort te meimei di China i na parti sùit su punta maksimo riba tera ta 20 grado di latitut sùit te riba Outralia. Riba potretnan di satélite por miré bon kla, kon leu e banchi kòrá òf blou ta yega, komo tera ta bira mas kayenté ku e masal awa di laman e no por alkansá e temperatura ei. Den tempu di El Niño tin parti di mundu ku e ITCZ no ta yega ni sùit di ekuador.
Illuminati

**Illuminati** (plural di Latin: *illuminatus*, "iluminacion") ta un nomber cu varios grupo ta uza. E nomber ta nifica 'Esnan ilumina'.
Segun historia, e nomber ta referi specialmente na e Illuminati di Bavaria, un era di Iluminacion di un comunidad secreto cu a cuminsa riba 1 di mei 1776.

Den actualidad ta referi na e grupo aki como un organisacion conspirativo cu ta funciona como un sombra "tras di e poder di trono", cu ta controlando asunto mundial via e gobiernonan actual y negoshi, mas tanto manera un reencarnacion moderno di e Illuminati di Bavaria. Sinembargo, historicamente, e sociedad conoci como Illuminati tabata opone nan mes contra e abuso di poder di e estado, prejuicio, influencia religioso riba bida publico. Nan tabata apoya derechonan di hende muher y igualdad di genero.
Fortaleza Esporte Clube

**Fortaleza Esporte Clube**, usualmente konosí komo **Fortaleza**, ta un klup di futbòl di e siudat di Fortaleza, kapital di e estado Ceará na Brazil. Fundá dia 18 di òktober 1918 e klup tabata konosí komo Fortaleza Sporting Club.
Pepsi

**Pepsi-Cola**, miho conoci como **Pepsi**, ta un bebida carbonisa produci pa PepsiCo. E ta e competidor importante di Coca-Cola den e mercado di refresco.

## Historia
Pepsi-Cola a wordo desaroya na inicio di e añanan 1890-1899 na New Bern (North Carolina) door di boticario Caleb Bradham y originalmente tawata wordo yama „Brad Drink“, segun e fam di e boticario. E ta wordo traha door di awa carbonisa, sucu, vanila, zetanan scars, pepsina y pipitanan di cola. Como inicialmente Pepsi tabata destina pa cura dolor di barica, Bradham a duna e bebida e nomber "Pepsi", deriva di een malesa dyspepsia. E nomber aki a bira un marca comercial dia 15 di juni 1903.
Ost-Timor

**Ost-Timor**, ofisialmente **Repúblika Demokrátiko di Ost-Timor** òf **Timor-Leste** (na tetum: Timór Lorosa'e; portugues: Timor-Leste) ta un pais den Sùitost Asia. E pais ta konsistí di mitar di e isla Timor na banda ost, e islanan di Atauro i Jaco, i un eksklave polítiko di Ost-Timor yamá Oecusse, situá na banda wèst di e isla i rondoná pa West-Timor. West-Timor ta pertenesé na Indonesia. E kapital di pais ta e siudat Dili. Lenganan di Ost-Timor ta e portugues i tetum.

Promé ku e rekonosementu di independensia dia 20 di mei 2002, Ost-Timor a wòrdu okupá den forma violentu pa Indonesia durante 24 aña. Ora Ost-Timor a bira miembro di Nashonnan Uni na 2002, el a skohe su nòmber portugues Timor-Leste.
Rotterdam

**Rotterdam** () ta un siudat portuario wèst di Hulanda, den provinsia Sùit-Holland. 

Ku 600.015 habitante (2023), e ta e di dos siudat mas grandi na Hulanda pa like ta tratata poblashon, despues di Amsterdam. E totalidat di e munisipio Rotterdam tin 672.464 habitante, i e region metropolis mas grandi di Rotterdam Den Haag tin mas ku 2,4 mion habitante. E region aki ta forma parti di Randstad, e konurbashon altamente urbanisá wèst di Hulanda. 

E siudat ta kategorisá komo un di e 22 munisipio den Hulanda (asina yamá "Antillengemeente"), unda un porsentahe relativamente altu di antiano ta biba.

Rotterdam ta debe su nòmber na un dam den riu de Rotte. E siudat ta situá kantu di e riu Nieuwe Maas, ku ta wòrdu sumistrá pa awa di riu Rijn. E haf di Rotterdam tabata pa hopi tempu esun di mas grandi na mundu i te ainda ta esun mas grandi i importante na Oropa. E waf ta ekstendé pa un largura di 40 kilometer i ta un sentro logístiko i ekonómiko importante. Rotterdam tin e imágen di un siudat di klase trahadó, parsialmente pa motibu di e industria di haf.

Despues ku Rotterdam su sentro di siudat históriko a wòrdu destruí pa gran parti dor di un bombardeo aleman na 1940, Rotterdam a bira un sentro di arkitektura inovativo, entre otro, Erasmusbrug, Kasnan kubo, i numeroso raskashelo. E siudat tambe ta konosí  pa Universidat Erasmus, kolekshon di arte di Mueso Boijmans Van Beuningen i Kunsthal, i klupnan di futbòl Sparta, Excelsior i Feyenoord. Na yanüari 1948, Rotterdam a risibí pèrmit di Reina Wilhelmina pa usa e lema *Streker doo strijd* ("Mas Fuerte pa medio di Lucha") komo su eskudo munisipal.
Rudy Plaate

**Norman Rudy Plaate** (☆ 5 di febrüari 1937 na Kòrsou) ta un kanta-outor, músiko i kantante kurasoleño. E ta konosí pa su komposishonnan na papiamentu, ku ta span varios tipo di músika, manera wals, tumba i vokal.

## Biografia
Plaate ta yu di Agnes Plaate i Hugo Bakhuis i tabata traha den su fruteria banda di Zuikertuintje. Su prome komposishon tabata e wals *Felisidat*. Durante un karera ku a dura mas ku kuater dékada el a skirbi i publiká mas di 400 kantika. E ta konosí pa ta kanta tokante e problemanan i tambe e kosnan balioso di su pueblo. Un di su komposishonnan di mas famoso ta e kantika "*Atardi*", den e kantika aki e ta papia tokante e bunitesa i e tristesa di Kòrsou durante e oranan di atardi.

Na 2014 Plaate ta risibí e Tapushi di Oro. Na 2020 a estrena un dokumental musikal dirigi pa siniasta Selwyn de Wind tokante e estilo i herensia di Plaate, titulá "Atardi, “the life of Curaçao’s musical genius Rudy Plaate”.

## Kantika i komposishon hit
* *Respeta polis*
* *Birgen di Ararat* (1960)
* *Santa Maria* (1961)
* *Minirok* (1967)
* *Atardi* (1975)
* *Mi ke sa* (1980)
* *Dushi Korsou*
* *Dugudugu sin sous*
* *M’a yega lat*
Maestria den Derecho

**Maestria den Derecho** (na hulandes *Meester in de rechten*, abreviá *mr.*) ta un titulo ku un persona ku a terminá ku un estudio sientifiko di lei na un universidat na Bélgika òf na Reino Hulandes. E persona en kuestion ta wòrdu konsiderá komo un eksperto den lei. Mester di e titulo aki pa ehersé e siguiente profeshonnan: hues, abogado, prokurador general i notario.
Valery Leontiev

**Valery Yakovlevich Leontiev** (n. 19 di mart 1949 na Komi) ta un kantante, kantoutor i aktor di Rusia. E ta un di e artistanan mas prominente di musika sovietiko i ruso i a alkansa e kumbre di su popularidat den dékada 80 di siglo 20.

## Link eksterno
*  Leontiev.ru
DuckDuckGo

**DuckDuckGo** ta un mashin di buskeda ("search engine") cu ta uza informacion for di crowdsourcing (manera Wikipedia) cu e meta pa hisa e resultadonan tradicional y mehora e relevancia. E filosofia di e mashin di buskeda ta enfatisa privacidad y no ta warda informacion di e uzadonan. 

E compania internet ta funda pa Gabriel Weinberg y ta estableci na Pauli, Pennsylvania, Merca. E nomber a bin di Weinberg mes, kende a pensa riba e wega di tik Mericano, *Duck duck goose*. E codigo-fuente di DuckDuckGo ta parcialmente disponibel riba GitHub bou di e licencia di Perl 5.

DuckDuckGo ta saca resultadonan for di un variedad di fuente, manera Yahoo! Search BOSS, Wikipedia y Wolfram Alpha; pero ningun for di Google. E ta uza tambe su mesun *web crawler*, e DuckDuckBot, pero e no ta contribui na resultadonan di buskeda. Adicionalmente, DuckDuckGo ta uza informacion di websitenan di crowdsourcing pa crea "resultadonan di zero-klik". Esakinan ta resumennan cortico cu ta contesta bo pregunta directamente.

E mashin di buskeda ta ofrese e posibilidad pa buska completamente anonimo via e ret di Tor. E ret aki ta consisti di varios *relay* (retransmision) y ta uza encripcion fuerte cu ta dificil pa kibra. Desafortunadamente, e funcion aki tin biaha ta wordo abusa den *phishing*.

Un caracteristica util di DuckDuckGo ta e comandonan "bang". Esaki ta permiti bo buska directamente riba un website specifico. Por ehempel, skirbi `!wiki` of `!w` pa buska den Wikipedia directamente.
Feyenoord

**Feyenoord Rotterdam** ta un club di futbol profesional di Rotterdam, (Hulanda). Funda oficialmente dia 19 di juli 1908 e club ta hunga den division di honor y su ekipo ta tradicionalmente un di tres topclub di Hulanda. Su base ta Stadion Feyenoord, conoci den boca di pueblo como "De Kuip". 

## (Ex-)[[futbol]]ista estelar di Feyenoord
*  - Giovanni van Bronckhorst
*  - Johan Cruijff 
*  - Ruud Gullit 
*  - Pierre van Hooijdonk
*  - Coen Moulijn 
*  - Robin van Persie
Mogadishu

**Mogadishu** (na somalí: Muqdisho or Xamar, na árabe:مقديشو), lokalmente konosi komo **Xamar** òf **Hamar**, ta kapital i siudat mas grandi di Somalia. E ta situá den e region di Banaadir na Oséano indio. Na 1990, Nashonnan Uni a kalkulá e poblashon na 1.2 mion. Otro kalkulashonnan ta pone e kantidat na 2 pa 3 mion.

Mogadishu ta un waf, sentro komersial i e sentro finansiero. Kuminda, bebida i tekstil ta e industrianan prinsipal. E siudat ta konektá ku Kenia i Etiopia pa karetera i tin un aeropuerto internashonal. Edifisionan históriko ta inkluí e Moské di Fakr ad-Din (1269) i e Palasio Garesa, konstruí na fin di siglo 19 pa e atministradó lokal di e Sultan di Zanzibar. Awendia e ta akapará un museo i un biblioteka. Mogadishu tambe ta e sede di e Universidat Nashonal di Somalia.
Sexologia

**Sexologia** ta e estudio cientifico di sexualidad, e ta un ciencia multi-disciplinario, e enfoke ta riba aspectonan di biologia, psicologia, y social-cultural di sexualidad. Ademas, e ta trata cu e desaroyo educativo y di terapia.  Sexologia ta trata tanto di sexualidad normal como abnormal. 

## Historia
E concepto di sexologia a precede sexologia moderno durante antiguedad Griego y Romano. E filosofonan, manera Platon, Aristoteles, y docternan, manera Hipocrates (460 a.C.–370 a.C.), Sorano de Efeso  (98–138 d.C.) y Galeno (129–216 d.C.) tabata cuestiona, por ehempel, educacion sexual, ley sexual, etica sexual, reaccion sexual y deterioracion, reproduccion y anticoncepcion. Manualnan di sex tambe a existi for di tempo antiguo, por ehempel, *[[Ars Amatoria]]*[nl] (Latin pa 'Arte di Amor'), *[[Kama Sutra]]*[nl] ('Siñansa di Amor'), y *[[The Perfumed Garden]]*[nl] ('E Hardin Perfuma').

Un estudio den añanan 1830 bou di 3.558 prostituta na Paris, *De la prostitution dans la ville de Paris* ('Prostitucion na e ciudad di Paris'), ta wordo considera como e prome obra di investigacion sexual moderno. Na Inglatera, James Graham, tabata un sexologo cu tabata duna charla ariba topiconan manera e proceso di sex y concepcion.

E estudio cientifico di e comportacion sexual di e ser humano a cuminsa den siglo 19 cu Heinrich Kaan, kende su buki, *Psychopathia Sexualis* ('Psicopatia Sexual', 1844) a wordo describi pa Michel Foucault como e fecha cu a marca e "emergencia di sexualidad y sexualidad abnormal den e campo di psikiatria". E terminologia *sexologia* a wordo inventa pa prome biaha na Merca pa Elizabeth Osgood Goodrich Willard na 1867.

Rond 1900 sexologia a desaroya. Aña 1906 ta considera como e nacemento di sexologia; for di aña ey e desaroyo di sexualidad como ciencia a tuma lugar. Na 1907 Iwan Bloch (1872–1922), un doctor Aleman, a skirbi un buki pionero riba e topico aki cu e titulo *Das Sexualleben unserer Zeit* ("E Bida Sexual di Nos Tempo")*.* Den e buki, Bloch a propaganda cu e fenomeno di sexualidad no mester ta solamente tema di investigacion cientifico medico, sino cu e estudio di sexualidad, tambe ta multidisciplinario y interactivo cu otro ramanan di ciencia, por ehempel, biologia y antropologia. Revistanan di sexologia a aparece y a funda asociacionnan di sexologia.

Alrededor di añanan '60 y '70 a tuma lugar e revolucion sexual cu a trece cambionan grandi den e manera di experencia, practica, y evalua moral di sexualidad. Sexologia a wordo introduci pocopoco den enseñansa. Na fin di añanan '80 a sali e prome buki tocante sexologia pa mediconan den entrenamento, un decada despues e ta yega tambe na un publico mas amplio. 

Den cuido medico tabatin cambionan durante transcurso di añanan: inicialmente a domina e psikiatra cu tabata orienta riba psicoanalisis, despues esaki a hala pa e psicologo clinico, principalmente, esunnan enfoca riba terapia di comportacion.
Elizabeth II

**Elizabeth II** (Elizabeth Alexandra Mary; naci 21 di april 1926 na London y fayece 8 di september 2022 na kasteel Balmoral, Escosia) tabata reina di Reino Uni di Gran Britania y Nort Irlanda, Canada, Australia y Nueva Zelandia desde 6 di februari 1952 te su morto. Ademas e tabata hefe di estado di diesdos di e 53 estado miembro di e Mancomunidad di Nacionnan (*[[ingles]]: Commonwealth of Nations*) cu a bira independiente durante su reinado. Esakinan ta: Jamaica, Barbados, Bahamas, Grenada, Papua-Nieuw-Guinea, Islanan Solomon, Tuvalu, Saint Lucia, Saint Vincent y Grenadines, Antigua y Barbuda, Belize y Saint Kitts y Nevis. E tabata sucesor di su tata, Rey George VI y e di cuater monarca di e dinastia Windsor.

Den Reino Uni Elizabeth II tabata e monarca cu a biba mas largo y cu tin e reinado mas largo. Den historia mundial e tabata e hefe di estado muhe cu a keda mas largo den funcion. Como monarca e tabata esun cu a biba mas largo y cu mas aña riba trono (70 aña y 214 dia) y como hefe di estado, tras di e reino di e monarca Frances Louis XIV (72 aña). 

Despues di su fayecemento na 2022, su yiu homber mayor Charles, Principe di Wales, a wordo corona como Rey Charles III. 

## Biografia
Elizabeth tabata casa desde 20 di november 1947 cu Principe Felipe, un principe Griego cu a obtene nacionalidad britanico na 1947 y kende a muri na 2021. E pareha a haya cuater yiu, ocho nieto y diesdos bisanieto. E ta muri dia 8 di september 2022 na edad di 96 aña.

## Yiunan
Cba television

**CBA Television** (anteriormente konosí komo **TV11**) tabata un kanal di televishon lokal, ku tabata transmití na Kòrsou i Boneiru entre 2011 i 2023. 

## Historia
El a wòrdu fundá na 2011 bou di e nòmber di Flamingo Broadcasting Network NV. Originalmente e kanal tabata yama TV11 pa motibu ku e tabata transmití riba kanal 11. Mas despues el a kambia su identidat i bira CBA Television, un nòmber ku ta referí na su misión di ta un medio di Caribbean Broadcasting Association.

CBA Television tabatin su sede prinsipal situá na Kralendijk (Boneiru), mientras ku su ofisina operashonal tabata na WTC-gebouw, Willemstad, Kòrsou.

E kanal tabata forma parti di e medio oudiovisualnan mas antiguo den e islanan, ofresiendo programa pa un oudiensia diversifiká. E programación ta komponé di notisia lokal i internashonal, programa di entreteinmento, talkshows, emishonnan deportivo, i programanan pa hende hoben. Den su papel komo un emisora lokal, CBA ta pone enfoke spesial riba kultura i desaroyo sosial den Kòrsou i Boneiru, duna espasio pa produccionnan propio i tambien pa kontenido importá for di region i mundial.

Durante su historia, CBA Television a tene un papel importante den formashon di opinion públiko i den preservashon di identidat kulturel, sirbiendo komo un plataforma pa diskushon, informashon, i expresion kreativo.

For di 2017, e planta di television tabata enfrentá pagonan atrasá riba belasting, kontribushonnan di seguro sosial i hür. Komo resultado, outoridatnan a anunsiá e konfiskashon di aktivonan di e kompania, loke a kondusí na un findishi di ekipo di studio i otro inventario. Durante e findishi, Amparo dos Santos, un empresario i eks-miembro di parlamento di PNP, a kumpra e ekiponan pa ANG 23.000, loke a kondusí na paro di e operashonnan di CBA Television.
CBS

**Centraal Bureau voor de Statistiek** (Oficina Central di Statistik) funda na 1899,  ta un institucion gubernamental Hulandes cu ta cumula informacion statistico over di e Reino Hulandes, na modo di bisa, di cada comunidad. E ta conoci bou **CBS**, su abreviacion. 
E ta un departamento di Ministerio di Asunto Social, Argicultura y Innovacion (Ministerie van Economische Zaken, Landbouw en Innovatie) y ta situa na Den Haag y Heerlen (na Hulanda). For di 3 di januari 2004 CBS ta un organisacion independisa of guango (Organo di Directiva Independiente).

E organisacion ta colecta informacion statistico manera, entre otro:

* crecemento economico
* prijs di consumido 
* entrada di hende y trabou di cas (nucleo di famia)
* cantidad di poblacion 
* desempleo

CBS ta hiba un programa cu mester wordo ratifica prome pa Comision Central di Statistica; esaki ta un organisacion no-gubernamental cu ta proteha e imparcialidad, independencia, calidad, revelancia y continuidad di CBS segun e ley di CBS di 1996 (*Wet op het Centraal bureau en de Centrale commissie voor de statistiek*).

## Link externo
* Centraal Bureau voor de Statistiek
* CBS di Aruba
* CBS di Antia Hulandes
* StatLine de online databank van het CBS
* Eurostat
* Centraal Bureau voor de Statistiek 1899-1967, gegevens van het Instituut voor Nederlandse Geschiedenis, 2007.